Gheorghe Nichita, fostul primar din Iași, condamnat la închisoare pentru că și-a spionat amanta.
Gheorghe Nichita a fost condamnat la 5 ani și 2 luni de închisoare. Acesta și-a spionat amanta cu ajutorul Poliției Locale din Iași. Liviu Hliboceanu, șeful Poliției Locale Iași, a primit 4 ani și 5 luni de închisoare.
Cu amanta nu-i de glumă. O știe mai bine fostul primar din Iași. Cinci ani și două luni de închisoare îl costă pe Gheorghe Nichita curiozitatea de a ști tot ce făcea iubita.Îți reamintesc că fostul primar s-a folosit de poliția locală din Iași, pentru a o spiona pe Adina Samson. Sătulă de control, tânăra a depus o plângere în 2016. Așa a pierdut primarul și fotoliul și amanta. Judecătorii au fost mai blânzi cu fostul șef al Poliției Locale din Iași, Liviu Hliboceanu. El a primit 4 ani și 5 luni de închisoare.A pierdut și dreptul de a mai purta haina de polițist local. Deciziile nu sunt, însă, definitive. Gheorghe Nichita este deja încarcerat la Penitenciarul Iași.În urmă cu aproape două luni a mai primit o condamnare pentru luare de mită într-un alt dosar.